شەفەق نیوز/ وەرپرس ئەمنی گەپیگ، ئمڕوو پەنجشەممە، خەوەر دا لە دەسگیرکردن 5 کارمەن وەرێوەبەرایەتی ئاو نەینەوا دۊیای ئەوەگ ئاشکەرا بۊیە لە ماوەی چوار ساڵ گەورەترین دزی کردنە.
وەرپرسەگە وە ئاژانس شەفەق نیوز وت: ئی پەنج کارمەنە دەسیان لەناو   دزین سوتەمەنی لقەیل وەرێوبەرایەتی ئاو  لە قەزا و ناحیەێل بۊیە ک لە کۆمپانیای بەرهەم نەفتیەیل لق نەینەوا وەرگیریاسە، ئەوانەێلە بەشیل قەزا و ناحیەێلە فروشتنە وە ناو وەڕێوبەرایەتیەگە.
دیاری کرد، لێکۆلینەوەێلە دەرخسن لقەێلەی وەڕێوبەرایەتیەگە هۊیچ سوتەمەنی وەرنەگردنە لە کات ئازاد کردن شارەگە تا ئیسە، تیمەێل لیکۆلینەوە ئیمزای وە ناوەی وەریوەبەر لقێلە پەیا کەن کار دزیەگە ئاشکرا بوود.
دوپاتکرد پەنج کارمەنەگە دەسگیر کریانە ک ئی کارە ئەنجامدانە، لێکۆلینەوە وەگەردیان کرید تا بزانن هاوبەشەێلیان کیە لەی کارە.
